লালমনিরহাট জেলা স্টেডিয়াম বাংলাদেশের একটি জেলা পর্যায়ের স্টেডিয়াম, যা লালমনিরহাট পৌরসভার স্টেডিয়াম রোডে, জেলা পাসপোর্ট অফিসের পূর্বে অবস্থিত। এই স্টেডিয়ামে বাংলাদেশের জাতীয় দিবসগুলোতে কুচকাওয়াজ, জেলার বিভিন্ন ক্রীড়া যেমন ফুটবল, ক্রিকেট, হ্যান্ডবল, ব্যাডমিন্টন, ক্রীড়া প্রতিভা অন্বেষণ ও প্রশিক্ষণ কার্যক্রম, জাতীয় স্কুল ক্রীড়া এবং কনসার্ট অনুষ্ঠিত হয়। অন্যান্য ক্রীড়া ভেন্যুর মতোই, এই স্টেডিয়ামটি জাতীয় ক্রীড়া পরিষদের অধিভুক্ত এবং জেলা ক্রীড়া সংস্থার তত্ত্বাবধানে পরিচালিত হয়। এটি শেখ কামালের নামে নামকরণ করা স্টেডিয়ামগুলির মধ্যে অন্যতম ছিল। ২০২৫ সালে এটির পূর্বনামে ফিরিয়ে নেওয়া হয়।   কাঠামো  ১৯৯৭ থেকে ২০০১ সালের মধ্যে ৩ কোটি ৯৪ লক্ষ ৪৯ হাজার টাকা ব্যয়ে স্টেডিয়ামের অবকাঠামো সম্প্রসারণ করা হয়। স্টেডিয়ামের জন্য অধিগৃহীত জমি আয়তাকার হলেও, স্টেডিয়ামের আকার ডিম্বাকৃতি। স্টেডিয়ামে একটি প্যাভিলিয়ন রয়েছে এবং গ্যালারিগুলো কংক্রিট দিয়ে নির্মিত, যদিও পূর্ব ও দক্ষিণ পাশের গ্যালারি এখনো নির্মিত হয়নি। স্টেডিয়ামের গ্যালারি এবং প্যাভিলিয়নে প্রবেশের জন্য নয়টি প্রবেশমুখ রয়েছে।"   আয়োজন    নিয়মিত আয়োজন    প্রতিবছর বাংলাদেশের স্বাধীনতা ও বিজয় দিবসে জাতীয় পতাকা উত্তোলন, কুচকাওয়াজ, শিশু সমাবেশ ও শিক্ষার্থীদের বিভিন্ন শারীরিক কসরত প্রদর্শনী ও বীর মুক্তিযোদ্ধাদের সংবর্ধনা অনুষ্ঠিত হয়। জেলা পর্যায়ের জাতীয় স্কুল ও মাদ্রাসা গ্রীষ্মকালীন ও শীতকালীন ক্রীড়া প্রতিযোগিতা এই ভেন্যুতে নিয়মিত অনুষ্ঠিত হয়।  লালমনিরহাট জেলা ক্রীড়া সংস্থা আয়োজনে জেলা পর্যায়ের ক্রিকেট লিগ এই ভেন্যুতে অনুষ্ঠিত হয়।   বিশেষ আয়োজন    ক্রিকেট প্রতিযোগিতা  এই স্টেডিয়ামে লালমনিরহাট জেলা ভিত্তিক কয়েকটি মহিলা ও স্কুল ক্রিকেট প্রতিযোগিতা হয়েছে, নিম্নে উল্লেখযোগ্য প্রতিযোগিতার তালিকা নিম্নরূপঃ  প্রতিযোগিতা শুরুর তারিখআয়োজকপৃষ্ঠপোষকধরনমন্তব্যতথ্যসূত্র৬ ফেব্রুয়ারি-১৭ মার্চ, ২০১৫বাংলাদেশ ক্রিকেট বোর্ড ও লালমনিরহাট জেলা ক্রীড়া সংস্থাপ্রাইম ব্যাংকস্কুল ক্রিকেটইয়ং টাইগার্স স্কুল ক্রিকেট প্রতিযোগিতা৮ ফেব্রুয়ারি, ২০১৮২-৭ এপ্রিল, ২০১৮লালমনিরহাট জেলা মহিলা ক্রীড়া সংস্থারূপালী ব্যাংকমহিলাদের আন্তর্জাতিক টি-২০নেপালের ২টি ও বাংলাদেশের ৪টিসহ মোট ৬টি দল অংশ অংশগ্রহণ করে।   ফুটবল প্রতিযোগিতা  এই ভেন্যুতে উল্লেখযোগ্য ফুটবল প্রতিযোগিতার তালিকা নিম্নরূপঃ প্রতিযোগিতা শুরুর তারিখপ্রতিযোগিতার নামআয়োজকপৃষ্ঠপোষকমন্তব্যতথ্যসূত্র২০ সেপ্টেম্বর ২০১৩বঙ্গবন্ধু ও বঙ্গমাতা বেগম ফজিলাতুন্নেসা মুজিব গোল্ডকাপ লালমনিরহাট প্রাথমিক শিক্ষা কার্যালয় -প্রাথমিক বিদ্যালয় ফুটবল প্রতিযোগিতাঅক্টোবর, ২০১৭ -সেপ্টেম্বর, ২০১৮বঙ্গবন্ধু শেখ মুজিবুর রহমান জাতীয় গোল্ডকাপ ফুটবল(অনূর্ধ্ব-১৭)লালমনিরহাট জেলা প্রশাসন ও জেলা ক্রীড়া সংস্থা -আন্তঃ ইউনিয়ন প্রতিযোগিতা   কনসার্ট  এই ভেন্যুতে অনুষ্ঠিত কনসার্টের তালিকাঃ তারিখকনসার্টের নামআয়োজকপৃষ্ঠপোষকমন্তব্যতথ্যসূত্র১৯ মার্চ, ২০১৬প্রাণ আপ স্বাধীনতা কনসার্টআরশীনগরপ্রাণ আরএফএল গ্রুপএস আই টুটুল এই কনসার্টের মূল শিল্পী ছিলেন।০৮, ডিসেম্বর ২০১৬লালমনিরহাট মুক্ত দিবস বিজয় কনসার্টমুক্তিযুদ্ধে বিশেষ অবদান রাখায় জেলার ১১ জন মুক্তিযোদ্ধাকে সম্মাননা দেওয়া হয়।   ক্লোজআপ ওয়ান তারকা রিংকু এই কনসার্টের মূল শিল্পী ছিলেন।  অন্যান্য ব্যবহার    লালমনিরহাট জেলা আন্ত: প্রাথ‌মিক সাংস্কৃতিক প্র‌তি‌যোগিতা এই ভেন্যুতে অনুষ্ঠিত হয়েছিল।   আরো দেখুন    শেখ কামাল স্টেডিয়াম, নীলফামারী  বাংলাদেশের স্টেডিয়ামের তালিকা   তথ্যসূত্র    বহিঃসংযোগ  লালমনিরহাট সদর উপজেলার খেলাধুলা ও বিনোদন   বিষয়শ্রেণী:বাংলাদেশের স্টেডিয়াম বিষয়শ্রেণী:লালমনিরহাট জেলা বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের ফুটবল মাঠ বিষয়শ্রেণী:রংপুর বিভাগের ভবন ও স্থাপনা